Lav et referat af nedenstående tekst:

Tekst:
Et hus på Drachmannsvej i Skagen er ubeboeligt, efter det brød i brand natten til lørdag. Det oplyser indsatsleder ved Nordjyllands Beredskab Ib Nielsen. Branden er formentligt opstået på grund af en kaffemaskine, men beredskabet ved ikke, hvordan det er sket, eftersom huset er ubeboet og bruges til udlejning henover sommeren. - Vi undrer os meget over, hvordan branden er startet. Ejeren bor i Sønderjylland, og det er 14 dage siden, nogen har boet i huset. Det kan være, at nogen har gjort rent i huset og har startet kaffemaskinen. Der må jo være en form for opsyn af huset, siger Ib Nielsen. Da brandvæsenet nåede ud til huset, var der gået ild i køkkenet, og resten af ejendommen var fyldt op med røg. For at komme branden til livs, valgte beredskabet at brække loftet i køkkenet ned, da det var her, branden var værst Køkkenet er svært skadet på grund af røgen, og resten af huset er totalskadet. Brandvæsenet forlod stedet igen klokken 7.00.

Referat:
Et ubeboet hus i Skagen er stærkt røgskadet, efter det på mystisk brød i brand natten til lørdag.